Yohane wa Saint-Malo
Yohane wa Saint-Malo, O.Cist. (pia: wa Chatillon; Bretagne, 1098 - Saint-Malo, Bretagne 1 Februari 1163) alikuwa mmonaki wa urekebisho wa Citeaux, halafu abati wa monasteri mpya na hatimaye askofu mtenda haki na mwenye kiasi, ambaye alihimizwa na Bernardo wa Clairvaux kuishi kifukara, kuwa rafiki wa fukara na kupenda ufukara. Alihamisha makao makuu ya jimbo lake huko Bretagne kutoka Aleth hadi Saint-Malo, alipofariki.